রাষ্ট্রীয় মহিলা আয়োগ

রাষ্ট্রীয় মহিলা আয়োগ ভারত সরকার স্থাপন করা এক সাংবিধানিক আয়োগ। এটি মহিলাদের প্রভাবিত করা নীতিসমূহের বিষয়ে ভারত সরকারকে পরামর্শ প্রদান করে। পাশাপাশি এটি মহিলাদের সাংবিধানিক অধিকারের রক্ষায় কাজ করে এবং আইনি সহায়তা প্রদান করে। ১৯৯২ সালের জানুয়ারি মাসে ভারতের সংবিধান-এর নির্দেশনা মর্মে ভারতীয় সংসদ রাষ্ট্রীয় মহিলা আয়োগ, ১৯৯০ বিধায়কের মাধ্যমে রাষ্ট্রীয় মহিলা আয়োগ প্রতিষ্ঠা করেন।Act No. 20 of 1990 of Govt. of India এর রাজ্যিক স্তরে থাকা শাখাকে রাজ্যিক মহিলা আয়োগ বলে। রাষ্ট্রীয় মহিলা আয়োগের প্রথম অধ্যক্ষ ছিলেন জয়ন্তী পটনায়ক। এর মুখ্য কার্যালয় নতুন দিল্লীর দীনদয়াল মার্গের নির্ভয়া ভবনে অবস্থিত এবং বর্তমান অধ্যক্ষ রেখা শর্মা।
কার্যকলাপ
রাষ্ট্রীয় মহিলা আয়োগের মুখ্য উদ্দেশ্য হচ্ছে মহিলাদের অধিকারের রক্ষায় প্রতিনিধিত্ব করা। এর সাথে তাঁদের দাবী এবং চিন্তার এক মঞ্চ প্রদান করা। তাঁদের মুখ্য বিষয়সমূহ হল যৌতুক, রাজনীতি, কর্মে মহিলাদের সমান প্রতিনিধিত্ব এবং কর্মক্ষেত্রে মহিলাদের শোষণ ইত্যাদি। এর সাথে আরক্ষী মহিলাদের প্রতি করা দুর্ব্যবহারের বিরুদ্ধেও রাষ্ট্রীয় মহিলা আয়োগ সোচ্চার।http://www.indiatogether.org/2006/may/wom-ncw.htm

আয়োগ নিয়মিতভাবে ইংরেজি এবং হিন্দী ভাষায় "রাষ্ট্রীয় মহিলা" নামে পত্রিকা প্রকাশ করেন।
কার্যকলাপ এবং অধিকার
রাষ্ট্রীয় মহিলা আয়োগ সংবিধান বা অন্য আইনের অন্তর্গত মহিলাদের জন্য উপলব্ধ সুরক্ষার নিরীক্ষণ করে। এর সাথে সরকারী নীতিসমূহ মহিলাদের ওপরে কীভাবে প্রভাব ফেলে সেই বিষয়ে অধ্যয়ন করে। আয়োগ সরকারকে মহিলাদের হিতের জন্য পরামর্শদাতা হিসাবে কাজ করে। নতুন বিধেয়কের যেকোনো প্রকারের অপর্যায়তা দূর করতে বিধেয়কের সংশোধনের পরামর্শ প্রদান করে।

আয়োগ মহিলাদের অভিযোগসমূহ বিশেষভাবে ধ্যান দেয়। তাঁদের সঙ্গে যেন অন্যায় না হয় তার প্রতি আয়োগ সদা সচেতন। তাছাড়া আয়োগ অভিযোগসমূহ সংশ্লিষ্ট প্রধানের দৃষ্টি আকর্ষণ করতে চেষ্টা করেন। সমাজে মহিলাদের প্রতি থাকা ভেদভাবসমূহ দূর করতে রাষ্ট্রীয় মহিলা আয়োগ সদা প্রস্তুত। মহিলাদের ওপরে করা অত্যাচারের জন্য উন্মুক্ত হওয়া সমস্যাসমূহ আয়োগ শনাক্ত করে রোধ করতে চেষ্টা করে। মহিলাদের আর্থ-সামাজিক দিকে সর্ব্যাঙ্গীন উন্নতির জন্য রাষ্ট্রীয় মহিলা আয়োগ কাজ করে। এর  সাথে সরকারী নীতি এবং যোজনার সঠিক রূপায়ন এবং তার ফলে হওয়া লাভক্ষতির মূল্যাংকনে আয়োগ সহায়তা প্রদান করে।

তাছাড়া মহিলাদের আইনি সাহায্য প্রদান করা আয়োগের অন্যতম উদ্দেশ্য। আয়োগ কারাগার, রিমান্ড হোম ইত্যাদিতে যেখানে মহিলাদের রাখা হয়, তেমন স্থানকে নিরীক্ষণ করে। যদি কোন অনিয়ম দেখে তবে তার বিরুদ্ধে মুখ খোলে। সংবিধান এবং অন্য আইনসমূহ থেকে মহিলাদের রক্ষা করতে যেকোনো দিক নিরীক্ষণ করতে আয়োগের দেওয়ানী আদালতের সমান অধিকার প্রদান করা হয়েছে।

অধ্যক্ষসমূহের তালিকা
রাষ্ট্রীয় মহিলা আয়োগের প্রতিষ্ঠা থেকে এখনো পর্যন্ত অধ্যক্ষর তালিকা হলোঃ 

 নং  নাম  শুরু  শেষ ১  জয়ন্তী পটনায়ক  ৩ ফেব্রুয়ারি ১৯৯২ ৩০ জানুয়ারি ১৯৯৫  ২  ভি. মোহিনী গিরী ২১ জুলাই ১৯৯৫   ২০ জুলাই ১৯৯৮ ৩  বিভা পার্থসারথি  ১৮ জানুয়ারি ১৯৯৯  ১৭ জানুয়ারি ২০০২ ৪  ডঃ পূর্ণিমা আদবানী  ২৫ জানুয়ারি ২০০২  ২৪ জানুয়ারি ২০০৫ ৫  ডঃ গিরিজা ব্যাস  ১৬ ফেব্রুয়ারি ২০০৫  ১৫ ফেব্রুয়ারি ২০০৮ ৬  ডঃ গিরিজা ব্যাস   ৯ এপ্রিল ২০০৮ ৮ এপ্রিল ২০১১ ৭  মমতা শর্মা  ২ আগস্ট ২০১১  ১ আগস্ট ২০১৪ ৮  ললিতা কুমারামগলাম  ২৯ সেপ্টেম্বর ২০১৪  ২৮ সেপ্টেম্বর ২০১৭৯রেখা শর্মা৭ আগস্ট ২০১৮ এখনো পর্যন্ত
তথ্যসূত্র

বহিঃসংযোগ
 রাষ্ট্রীয় মহিলা আয়োগ

বিষয়শ্রেণী:ভারতের সরকারি সংস্থা
বিষয়শ্রেণী:ভারতে নারী অধিকার
বিষয়শ্রেণী:১৯৯২-এ দিল্লিতে প্রতিষ্ঠিত
বিষয়শ্রেণী:ভারত ভিত্তিক নারী সংগঠন
বিষয়শ্রেণী:১৯৯২-এ প্রতিষ্ঠিত সরকারি সংস্থা